I den internasjonale draften valgte Washington Freedom den japanske angrepsspilleren Homare Sawa, de franske spillerne Sonia Bompastor og Louisa Necib og den australske spissen Lisa De Vanna. Tre av de fire takket ja, men Louisa Necib ble ikke med til WPS. Dermed ble to nye navn vurdert, kanadiske Erin McLeod og Lene Mykjåland. På grunn av rot forsvant Mykjåland ut av bildet, og Erin McLeod tok over. Andre spillere for Washington Freedom ble Sarah Huffman, som spilte med Mykjåland i Røa i 2008, og Becky Sauerbrunn, som gjorde det samme i 2009. Lene Mykjåland fikk et ryddigere tilbud etter avsluttet toppseriesesong året etter, og takket ja til tilbudet den 23. desember.